《澄碧堂》
元代·唐珙

黄河一清三千年，行潦灭没昆仑源。
我当濯足万里外，却怪尘土生青天。
何如曹溪一滴水，太阿削平如砺砥。
三江五湖不敢流，沧海无风清见底。
沅湘有脉通神州，乾坤无根元气浮。
青天在下水在上，铸出一片玻璃秋。
道人对此心自定，冷射瞳光双月影。
玲珑凿开云雾窗，悟作虚空大圆镜。

作者简介：唐珙，字温如，元末明初诗人，会稽山阴（今浙江绍兴）人。其父南宋义士、词人唐珏在至元中与林景熙收拾宋陵遗骨，重新安葬，并植冬青为识。在乡里以诗知名，但所作传世不多。生平仅略见于《御选元诗》卷首《姓名爵里》 、《元诗选补遗》小传。